Allo Allo

’Allo ’allo! er en britisk situasjonskomedie som gikk på BBC fra 1982 til 1992. Idéen bak serien var å parodiere andre TV-serier som omhandlet annen verdenskrig, spesielt den britiske Secret Army, om hjemmefrontsmenn på en kafé i Nouvion. En pilotepisode ble sendt allerede i 1982.

Den ble sendt på NRK fra januar 1989VG - TV-program fredag (06.01.1989) og gikk flere ganger i reprise i 1990- og 2000-årene. Serien ble på NRK tekstet til nynorsk av Anne Margrethe Standal. Hun mottok i 2006 Teksterprisen for blant annet dette kreative arbeidet.

 Teater 
I tillegg til TV-serie gjennom mange år ble ’Allo ’allo! også en suksessfull rullende teaterforestilling med de fleste av den opprinnelige rollebesetningen fra TV-serien. Teaterutgaven turnerte i årene 1986 til 1992, inkludert tre oppsetninger i London forutenom internasjonale oppsetninger.

I januar 1990 ble hovedrolleinnehaver Gorden Kaye livstruende skadd av en stolpe i hodet ved en bilulykke. Oppsetningen i London Palladium ble da spilt av avløseren John Larson, og da forestillingen var i Australia med den australske komikeren Max Gillies.

 Faste fraser 
TV-serien er blitt beskrevet som enkel og éndimensjonal, men det var også karakteristisk for humoren. De fleste av rollefigurene hadde faste fraser og vendinger som ble gjentagende holdepunkter i hver eneste episode. Disse var:

 René: «You stupid woman!» («Din tåpelige kvinne»); hver eneste gang René ble knepet av sin kone Edith i armene på en annen kvinne unnslo han seg med overstående frase. Øyeblikkelig etter fulgte en særdeles lite troverdig forklaring på hvorfor han var i den kompromiterende posisjonen, hvorpå Edith beskjemmet ba om unnskyldning.
 Edith: tonedøv synging i tide og utide, særlig det siste.
 Maria: en markert tendens til å spytte med stor kraft når hun snakket.
 Michelle: «Listen very carefully, I shall say this only once!» («Hør godt etter, jeg sier dette bare én gang») – hennes omstendelige instruksjon kom hver eneste gang hun skulle til å kunngjøre vital informasjon.
 Leclerc: «It is I, Leclerc» («Det er meg, Leclerc»), etterfulgt av å løfte på brillene, øyensynlig for å avsløre sin identitet. Han hadde den vrangforestillingen at han var meget dyktig til å forkle seg, selv om han var gjenkjennelig uansett hvor fantastisk eller usannsynlig forkledning var.
 Alphonse: eieren av en «dicky ticker»; en referanse til et svakt hjerte, gjerne utsatt for stor belastning ved tanken på Renés kone Edith.
 Hubert Gruber: den lett homoseksuelle tyske løytnanten som hadde en ikke gjengjeldt forelskelse i René, kom stadig tilbake til sin «little tank», hans lille panserkjøretøy. Dette i tillegg til at Gruber hver gang han møtte René la om til en flørtende oppførsel.
 Hans Geering: «’Tler!»; hans noe forkortete salutt til Der Führer. Geering var rett og slett for lat til å gi fullstendig hilsen.
 Helga Geerhart: den tyske lotten hadde en tendens til å ta av seg klærne av ulike grunner og dermed avsløre erotisk, nazistisk undertøy, en kuriøs sammensetning som oftest oppfattes som motsetninger.
 Herr Otto Flick: gjenkjennes med svært synlig haltende gange, ifølge ham selv også grunnen til at han fikk jobben i Gestapo.

 Rolleliste 
De fleste skuespillerne var gjengangere og ble bare eldre og eldre. Hvilket også hadde sine komiske trekk, som at den svært så middelaldrende Rene i det hele tatt kunne ha amorøse hensikter med sine kvinnelige ansatte, skjønt også de ble eldre etterhvert. Noen av de meste kjente rollefigurene er:

 Rolle  Skuespiller René Francois Artois  Gorden Kaye Edith Melba Artois  Carmen Silvera Madame Fanny La Fan, Ediths mor  Rose Hill Yvette Carte-Blanche  Vicki Michelle Maria Recamier  Francesca Gonshaw Mimi Labonq  Sue Hodge Michelle «of the Resistance» Dubois  Kirsten Cooke Monsieur Roger Leclerc  Jack Haig Monsieur Ernest Leclerc  Derek Royle Monsieur Alphonse  Kenneth Connor Oberst Von Strohm  Richard Marner Løytnant Hubert Gruber  Guy Siner Kaptein Hans Geering  Sam Kelly Kaptein Alberto Bertorelli  Gavin Richards Menig Helga Geerhart  Kim Hartman Herr Otto Flick  Richard Gibson

 Referanser 

 Eksterne lenker 

 BBC Comedy Guide
 Cafe Rene – fannettside

Kategori:Britiske komiserier
Kategori:Britiske TV-produksjoner fra 1980-årene
Kategori:Britiske TV-produksjoner fra 1990-årene
Kategori:TV-produksjoner på BBC